เติมด่วน! PTTOR-BCP ขึ้นราคาน้ำมันทุกชนิด 0.30 บ./ลิตร เว้นE85 เพิ่ม 15 สต./ลิตร พรุ่งนี้
เติมด่วน! PTTOR-BCP ขึ้นราคาน้ำมันทุกชนิด 0.30 บ./ลิตร เว้นE85 เพิ่ม 15 สต./ลิตร พรุ่งนี้
10 ก.ย. 2562

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาน้ำมันทุกชนิด 0.30 บาทต่อลิตร เว้น E85 เพิ่มขึ้น 0.15 บาทต่อลิตร โดยมีผลตั้งแต่เวลา 05.00 น.วันพรุ่งนี้ (11 ก.ย.)
ทั้งนี้ จะส่งผลให้ราคาน้ำมันในพื้นที่กรุงเทพฯ ของ PTT Station และ บางจากฯ วันพรุ่งนี้ เป็นดังนี้ เบนซิน 95 ของ PTT Station อยู่ที่ลิตรละ 35.06 บาท, แก๊สโซฮอล์ 95 ลิตรละ 27.65 บาท, แก๊สโซฮอล์ 91 ลิตรละ 27.38 บาท, E20 ลิตรละ 24.64 บาท, E85 ลิตรละ 20.04 บาท, ดีเซล ลิตรละ 26.09 บาท (ราคาขายปลีกข้างต้นยังไม่รวมภาษีบำรุงท้องถิ่น)